

 **Πτολεμαΐδα 08/10/2024**

 **Αρ. πρωτ.: 25449**

****

**ΠΡΟΓΡΑΜΜΑ**

**Εορτασμού 15ης Οκτωβρίου 2024**

 **Ελευθέρια Πτολεμαΐδας από τον τουρκικό ζυγό.**

**ΣΑΒΒΑΤΟ 12 ΟΚΤΩΒΡΙΟΥ 2024**

* Εγκαίνια έκθεσης φωτογραφίας Γεωργίου Πούπη «Ύψωσις: Ο Σταυρός Στη Γη του Αγίου Όρους» από την Αγιορείτικη Εστία Θεσσαλονίκης και το Σύλλογο Αποφοίτων Πτολεμαΐδας 1968, στο Πνευματικό Κέντρο ώρα 17:00.
* 14η συνάντηση χορωδιών αφιερωμένη στον αείμνηστο Χρόνη Αηδονίδη από τη Θρακική Εστία Εορδαίας, στο Μουσικό Σχολείο Πτολεμαΐδας ώρα 18:30.

**ΚΥΡΙΑΚΗ 13 ΟΚΤΩΒΡΙΟΥ 2024**

2η Χορωδιακή Συνάντηση του συλλόγου Τροβαδούρων Πτολεμαΐδας «Ελεύθερη Εορδαία», στο Μουσικό Σχολείο Πτολεμαΐδας ώρα 18:30.

**ΔΕΥΤΕΡΑ 14 ΟΚΤΩΒΡΙΟΥ 2024**

Από την 8η πρωινή της 14ης Οκτωβρίου 2024 ημέρα Δευτέρα, μέχρι τη δύση του ηλίου της 15ης Οκτωβρίου 2024 ημέρα Τρίτη, θα σημαιοστολιστούν όλα τα Δημόσια και Δημοτικά καταστήματα, Ν.Π.Δ.Δ., τράπεζες και οικίες.

Θα πραγματοποιηθούν ομιλίες για την ιστορική σημασία της επετείου σε ειδικές συγκεντρώσεις στα Σχολεία, στις Δημόσιες Υπηρεσίες, Νομικά Πρόσωπα Δημοσίου Δικαίου και Οργανισμούς.

Στις **12:00:** Θα τελεσθείεπιμνημόσυνη δέηση και κατάθεση στεφάνων από τα σχολεία της πόλης μας με την παρακάτω σειρά:

* **Στο Μνημείο των Εφέδρων Αξιωματικών στην Κεντρική Πλατεία**

Τα Δημοτικά Σχολεία 1ο, 3ο, 7ο και 11ο, το 1ο Γενικό Λύκειο και το ΕΠΑΣ Μαθητείας.

* **Στο Μνημείο Πεσόντων της Αγίας Σκέπης**

Τα Δημοτικά Σχολεία 4ο, 9ο και 10ο, το 2ο και 4ο Γυμνάσιο, και το 3ο Γενικό Λύκειο.

* **Στο Μνημείο του Μακεδονομάχου Μπομπορά**

Τα Δημοτικά Σχολεία 5ο και 6ο, το 1ο και 5ο Γυμνάσιο, το 2ο Γενικό Λύκειο, το 1ο Επαγγελματικό Λύκειο, το Ειδικό Γυμνάσιο Λύκειο Πτολεμαΐδας και οι Πρόσκοποι.

* **Στο Μνημείο της Αστυνομίας**

Τα Δημοτικά Σχολεία 2ο και 8ο, το 3ο Γυμνάσιο, το Μουσικό Γυμνάσιο - Λύκειο και το 2ο και 3ο Επαγγελματικό Λύκειο.

* **Στο Ηρώο του Οικισμού Καρδιάς**

Το 12ο Δημοτικό Σχολείο.

Στις **16:00:** Επιμνημόσυνη Δέηση - Ιστορικό της Μάχης του Περδίκκα, κατάθεση Στεφάνων στο μνημείο Πεσόντων της Κοινότητας Περδίκκα για την Απελευθέρωση από τον τουρκικό ζυγό από τους:

* Δήμαρχο Εορδαίας.
* Εκπρόσωπο του Περιφερειάρχη.
* Εκπρόσωπο του Ανώτατου Διοικητή Φρουράς Διοικητή της 9ης Μηχ. Ταξιαρχίας Πεζικού.
* Εκπρόσωπο της Περιφερειακής Εκπαίδευσης Κοζάνης.
* Πρόεδρο της Κοινότητας Περδίκκα.
* Πρόεδρο Αναπήρων και θυμάτων πολέμου.

**ΤΡΙΤΗ 15 ΟΚΤΩΒΡΙΟΥ 2024**

Στις **07:30:** θα σημάνουν χαρμόσυνα οι καμπάνες των Εκκλησιών και η Φιλαρμονική θα παιανίσει τον Εωθινό.

Στις **09:00:** έπαρση Σημαίας στην κεντρική Πλατεία της Πτολεμαΐδας.

Στις **10:30:** Θα τελεσθείΕπίσημη Δοξολογία για τα Ελευθέρια στον Ιερό Ναό Αγ. Στεφάνου και Οσίας Παρασκευής της Επιβατινής Πτολεμαΐδας, Χοροστατούντος του Σεβ. Μητροπολίτη Φλωρίνης Πρεσπών και Εορδαίας κ. κ Ειρηναίου.

**Στη θεία Λειτουργία καλούνται να παρευρεθούν:**

Ο Εκπρόσωπος της Ελληνικής Κυβέρνησης, Βουλευτές της Περιφερειακής Ενότητας Κοζάνης, ο Περιφερειάρχης Δυτ. Μακεδονίας ή Εκπρόσωπος αυτού, ο Δήμαρχος Εορδαίας, ο Συντονιστής της Αποκεντρωμένης Διοίκησης Ηπείρου και Δυτικής Μακεδονίας, ο Πρύτανης του Πανεπιστημίου Δυτ. Μακεδονίας ή Εκπρόσωπος αυτού, οι Ειρηνοδίκες Εορδαίας, ο Πρόεδρος και τα μέλη του Δημοτικού Συμβουλίου Εορδαίας, Περιφερειακοί Σύμβουλοι Π.Ε. Κοζάνης, ο Διοικητής της 9 ης Μηχ. Ταξιαρχίας Πεζικού ή Εκπρόσωπος αυτού, οι Διοικητές των Αστυνομικών και Πυροσβεστικών αρχών ή εκπρόσωποι αυτών, η Διοικήτρια της σχολής Πυροσβεστών, ο Πρόεδρος και τα μέλη Δ.Σ. της Κοινότητας Πτολεμαΐδας, οι Προϊστάμενοι Δημοσίων Υπηρεσιών, Δ/ντές Α/θμιας και Β/θμιας Εκπαίδευσης Π.Ε. Κοζάνης, οι Προϊστάμενοι Νομικών Προσώπων Δημοσίου Δικαίου, Οργανισμών, Τραπεζών, Ν.Π.Ι.Δ., Αξιωματικοί των Ενόπλων Δυνάμεων, των Σωμάτων Ασφαλείας και του Πυροσβεστικού Σώματος οι εν ενεργεία και κατά Ιεραρχική τάξη, οι έφοροι Προσκόπων με στολή, οι Πρόεδροι Αναπηρικών και Εφεδροπολεμιστικών Οργανώσεων, ο Πρόεδρος του Εμπορικού Συλλόγου Πτολεμαΐδας, Πρόεδροι Επαγγελματικών Οργανώσεων, ο Πρόεδρος του Εργατικού Κέντρου, Πρόεδροι λοιπών Εργατικών Οργανώσεων, οι Πρόεδροι λοιπών Πολιτιστικών, Αθλητικών, Κοινωνικών, Σωματείων, Συλλόγων και φορέων.

**Μετά την δοξολογία θα τελεσθεί επιμνημόσυνη Δέηση στο Μνημείο Πεσόντων στην Κεντρική Πλατεία Πτολεμαΐδας.**

**Ακολουθεί ο πανηγυρικός της ημέρας από την εκπαιδευτικό κυρία Τρίμπου Ευαγγελία**.

Στις **11:15** θα γίνει ηκατάθεση στεφάνων από τους:

* Εκπρόσωπο της Κυβέρνησης.
* Βουλευτές Π.Ε. Κοζάνης.
* Περιφερειάρχη Δυτικής Μακεδονίας ή εκπρόσωπο αυτού.
* Δήμαρχο Εορδαίας.
* Συντονιστή Αποκεντρωμένης Διοίκησης Ηπείρου και Δυτ. Μακεδονίας.
* Πρύτανη του Πανεπιστημίου Δυτικής Μακεδονίας.
* Πρόεδρο του Δημοτικού Συμβουλίου Εορδαίας.
* Εκπρόσωπο του Ανώτατου Διοικητή Φρουράς Κοζάνης της 9ης Μηχ.

 Ταξιαρχίας Πεζικού.

* Εκπρόσωπο της Διοίκησης της Αστυνομικής Διεύθυνσης Κοζάνης.
* Διοικήτρια της Σχολής Πυροσβεστών Πτολεμαΐδας.
* Διοικητή της Πυροσβεστικής Υπηρεσίας Πτολεμαΐδας.
* Πρόεδρο της Κοινότητας Πτολεμαΐδας.
* Εκπρόσωπο της Περιφερειακής Δ/νσης Εκπαίδευσης Δυτικής Μακεδονίας.
* Εκπρόσωπο Αναπήρων και Θυμάτων Πολέμου.
* Εκπρόσωπο της Ένωσης Αποστράτων Αξιωματικών Στρατού.
* Εκπρόσωπο των Εφέδρων Αξιωματικών.
* Εκπρόσωπο του Συνδέσμου Αποστράτων Σωμάτων Ασφαλείας Εορδαίας.
* Εκπρόσωπο της ΠΟΑΕΑ.
* Εκπρόσωπο του Ερυθρού Σταυρού.
* Εκπρόσωπο του Εμπορικού Συλλόγου Πτολεμαΐδας.
* Εκπρόσωπο του Εργατικού Κέντρου Πτολεμαΐδας.
* Εκπρόσωπο των Πολιτιστικών Συλλόγων Εορδαίας.
* Πρόσκοποι.

**Σιγή ενός λεπτού, Εθνικός Ύμνος.**

Στις **12.00** έναρξη της παρέλασης προ των Επισήμων, όπου θα παρελάσουν:

Τα Δημοτικά Σχολεία, Γυμνάσια, Γενικά Λύκεια, ΕΠΑ.Λ., το Ειδικό Γυμνάσιο και Λύκειο Πτολεμαΐδας, ο Ερυθρός Σταυρός, ο Σύλλογος Μακεδονομάχων, ο Σύλλογος Βλατσιωτών Πτολεμαΐδας, ο Σύλλογος Ηπειρωτών Εορδαίας, ο Σύλλογος Μικρασιατών Πτολεμαΐδας, η Θρακική Εστία Εορδαίας, ο Σύλλογος Κρητών Πτολεμαΐδας, ο Ποντιακός Σύλλογος Πτολεμαΐδας, ο Εκπολιτιστικός Λαογραφικός Σύλλογος Καρδιάς, ο Πολιτιστικός Σύλλογος Κομάνου, οι Πρόσκοποι, η Εθελοντική Διασωστική Ομάδα, λοιποί Πολιτιστικοί, Αθλητικοί φορείς, Πυροσβεστική Σχολή, στρατός και ΚΕΚΑ ΑΜΕΑ - Κέντρο Επαγγελματικής Κατάρτισης και Αποκατάστασης Ατόμων με Αναπηρία ΠΕ ΚΟΖΑΝΗΣ.

**Θα ακολουθήσει δεξίωση στο Δημοτικό κατάστημα.**

Στις **17:30** θα γίνει η Υποστολή της Σημαίας.

Τελετάρχη ορίζουμε την Δημοτική υπάλληλο κ. **Βασιλική Μπαντελά**. Το **πρόσταγμα της παρέλασης των πολιτικών τμημάτων θα έχουν οι καθηγητές φυσικής αγωγής Εμμανουήλ Σταύρος και Τσανίδης Νικόλαος.**

Το Πρόγραμμα αυτό έχει θέση επίσημης πρόσκλησης.

 **Ο Δήμαρχος Εορδαίας**

**Παναγιώτης Ν. Πλακεντάς**

Σημείωση: Η εξέδρα των επισήμων θα βρίσκεται στην οδό 25ης Μαρτίου απέναντι από το Δημοτικό Κατάστημα και τα τμήματα που θα παρελάσουν θα ξεκινούν από το σχολικό συγκρότημα (1ου & 2ου Λυκείου) προς το κέντρο της πόλης.